**Upute za autore**

**MEĐUNARODNA ZNANSTVENO-STRUČNA KONFERENCIJE**

**„Uloga znanosti u procesu integracija Bosne i Hercegovine“**

**Tematske cjeline** u okviru Međunarodne znanstveno-stručne konferencije „Uloga znanosti u procesu integracija Bosne i Hercegovine“:

* Europski istraživački prostor i europski prostor visokog obrazovanja u svjetlu integracija Bosne i Hercegovine
* Potencijal Bosne i Hercegovine u području istraživanja i inovacija

**Jezik konferencije i radova:** engleski i hrvatski

(Radovi se mogu dostavljati na engleskom i hrvatskom jeziku. Autori koji budu dostavljali rad na hrvatskom jeziku trebaju dostaviti sažetak rada i na engleskom jeziku. Uredništvo će se pobrinuti za prijevod rada na engleski jezik nakon pozitivnog recenzijskog postupka.)

**Sažetak rada:**

Sažetak rada je opći prikaz teme, metodologije, rezultata i zaključka, do 250 riječi i 3 do 6 ključnih riječi. Sažetak se piše na hrvatskom i engleskom jeziku veličinom 10 pts, poravnat s obje strane. Ključne riječi pišu se na kraju sažetka.

U gornjem lijevom kutu navesti sljedeće podatke:

* ime i prezime i akademski stupanj autora/ice;
* naziv institucije u kojoj radi;
* kontakt autora (e-mail, telefon i adresa);
* naslov rada na hrvatskom i engleskom jeziku.

**Tehničke upute za pisanje rada:**

* Radove pisati u MS Wordu, a pohraniti u „.doc ili .docx“ formatu;
* Obvezna je upotreba fonta Arial, veličina 12, za korpus (prored 1,5) i za poglavlja;
* Veličina stranice je A4, gornja i donja margina 2,5 cm, a lijeva i desna 2 cm, obostrano poravnanje bez uvlaka teksta i naslova;
* Naslov rada: podebljano, veličina 12; podnaslov rada: obično. Maksimalno 12 riječi, poravnat uz lijevu marginu.
* Naslovi i podnaslovi unutar teksta trebaju u retku stajati samostalno te da su napisani na sljedeći način: Uvod i Zaključak: podebljano, bez numeracije; glavni naslovi: 1. podebljano; podnaslovi: 1.1. kurziv, ne podebljano; podnaslovi unutar podnaslova: 1.1.1. obično.
* Stranice se ne numeriraju, to će uraditi uredništvo pri uređivanju zbornika;
* Preporučena duljina teksta je u rasponu od najmanje 6 do najviše 18 autorskih kartica (1 kartica sadrži 1800 znakova s razmacima), uključujući sve dijelove rada;
* U pozivnim bilješkama veličina slova je 10, a prored jednostruki;
* U pisanju rada autori primjenjuju APA stil referenciranja.
* Rad se piše u pasivu;
* Grafički prikazi poput fotografija, shema, tablica i slično trebaju biti integrirani u tekst (spomenuti, objašnjeni i označeni);
* Stručni termini se pišu u *kurzivu*

**Ostale tehničke upute:**

Potpisi ispod **slika i crteža** moraju se pisati centrirano ispod svake slike (bez kurziva i podebljavanja), a onda se treba napraviti jedan redak razmaka prije nastavka teksta, npr.

Slika 2: Raspodjela pojedinih zastupnika

Naslov **tablica** piše se centrirano iznad tablice, a numeriranje i način pisanja tablica su isti kao i kod slika.

**Fotografije** i skenirani crteži trebaju biti visoke kvalitete.

**Obvezan je zaključak:** posljednja točka svakog članka mora biti „Zaključak“ (Conclusion) ili „Zaključci“ (Conclusions).

**Način prijave:** prijava, sažetak (napisan na jednoj stranici po uputama) te cjeloviti rad dostavljaju se putem elektroničke pošte na adresu: conference.neum@sum.ba

**Važni datumi:**

20. travnja 2023. - održavanje konferencije

do 20. travnja 2023. - zaprimanje prijave teme i sažetaka

do 1. listopada 2023. - zaprimanje cjelovitih radova

Više informacija, obrazac za prijavu teme/sažetka kao i pravilnik o pisanju radova dostupan je na stranici konferencije <https://conference-neum.sum.ba/>

***UREDNIČKI KOLEGIJ ZBORNIKA***